Translate the text from Welsh to English.



 
O ddydd Llun, bydd aelodau o ddwy wahanol aelwyd yn yr un ardal leol yn gallu cyfarfod yn yr awyr agored. Wrth wneud hynny, fodd bynnag, mae’n rhaid i bobl ddilyn arferion llym o ran cadw pellter cymdeithasol a golchi dwylo, i reoli lledaeniad y feirws.


Yn gyffredinol mae lleol yn golygu peidio â theithio mwy na phum milltir o’ch cartref, i leihau’r risg y bydd y coronafeirws yn lledaenu o ardal i ardal.


Mae’r newidiadau yn golygu y gall pobl gyfarfod ag aelodau o aelwyd wahanol yn yr awyr agored yn ei hardal leol ond bydd yr holl reolau eraill i ddiogelu pobl rhag y coronafeirws yn parhau ar hyn o bryd.


Mae cyfarfod yn yr awyr agored yn allweddol gan fod y dystiolaeth wyddonol yn dweud wrthym nad yw’r feirws ond yn goroesi am funudau yn yr awyr agored ond ei fod yn goroesi am oriau ar arwynebau o dan do.


Mae’r newidiadau yn dilyn y trydydd adolygiad statudol o’r rheoliadau gan Weinidogion Cymru. Mae’r adolygiad yn seiliedig ar y dystiolaeth wyddonol ddiweddaraf gan y Grŵp Cynghori Gwyddonol ar Argyfyngau (SAGE) a chyngor Prif Swyddog Meddygol Cymru.


Mae Cymru wedi pasio’r brig cyntaf yn nifer yr achosion o’r haint ac mae’r cyfraddau’n gostwng ond mae’r gyfradd R yn parhau ar 0\.8\. Mae SAGE a Sefydliad Iechyd y Byd wedi cynghori na ddylai newidiadau ond gael eu gwneud un cam ar y tro.


Dywedodd Prif Weinidog Cymru Mark Drakeford:



> “Rydym yn cydnabod yr hyn y mae pobl Cymru wedi ei aberthu i helpu Cymru i arafu lledaeniad y coronafeirws. Rydw i eisiau diolch i bawb am bopeth y maen nhw wedi ei wneud \- drwy lynu wrth y rheolau, rydym i gyd yn helpu i ddiogelu ein gilydd a helpu ein GIG i ymateb i’r pandemig.
> 
> 
> “Rydym yn gwybod bod pobl yn gweld eisiau gweld eu teuluoedd a’u ffrindiau – mae’r dystiolaeth ddiweddaraf, sy’n sail i’r adolygiad hwn, yn golygu y gallwn wneud rhai newidiadau i alluogi pobl i gyfarfod eto, os yw hynny yn yr awyr agored ac yn lleol, a bod pobl yn parhau i ddilyn y canllawiau cadw pellter cymdeithasol.
> 
> 
> “Rydym yn dysgu mwy am y feirws hwn bob dydd ac rydym yn gwybod bod y risg o’i drosglwyddo yn is yn yr awyr agored na dan do, Dyna pam, os ydym i gyd yn parhau i gadw ddau fetr i ffwrdd oddi wrth ein gilydd, y bydd aelodau o ddwy wahanol aelwyd yn gallu cyfarfod yn yr awyr agored, gan gynnwys mewn gerddi preifat.
> 
> 
> “Fodd bynnag, nid yw risg is yn golygu nad oes unrhyw risg o gwbl. Hyd yn oed o dan yr amgylchiadau hyn mae’n hanfodol bod pawb yn parhau i gadw pellter cymdeithasol fel y gallwn fynd i’r afael â lledaeniad y feirws hwn.
> 
> 
> “Nawr ac yn ystod y dyddiau a’r misoedd sydd i ddod mae gennym i gyd gyfrifoldeb personol i sicrhau nad yw ein camau gweithredu yn cyfrannu at ledaeniad y coronafeirws. Plîs helpwch i gadw Cymru’n ddiogel drwy aros yn lleol.”


Bydd y newidiadau i’r rheoliadau yn dod i rym ddydd Llun ac yn cynnwys:


* Caniatáu i aelodau o ddwy wahanol aelwyd yn yr un ardal leol gyfarfod yn yr awyr agored ar unrhyw adeg benodol ar yr amod eu bod yn cadw pellter cymdeithasol. Mae risg isel o’r haint os yw’r rheol cadw pellter corfforol o 2 fetr yn cael ei chadw yn yr awyr agored. Nid oes rhaid i hyn fod yr un bobl o’r un aelwyd bob tro. Mae ‘lleol’ yn golygu peidio â theithio mwy na phum milltir o’ch cartref
* Gall aelodau o’r ddwy wahanol aelwyd gyfarfod mewn mannau awyr agored preifat, megis gerddi, ond daw hyn â risg uwch o haint oherwydd y gallai pobl fod yn gorfod mynd drwy gartref preifat rhywun er mwyn cyrraedd yr ardd. Bydd Llywodraeth Cymru yn darparu canllawiau ar y camau y gellir eu cymryd i gadw’r risgiau hyn mor isel â phosibl
* Caniatáu cynnal priodasau a phartneriaethau sifil os oes gan un o’r partneriaid salwch angheuol.


O ran yr angen i aros yn lleol a pheidio â chymysgu ag eraill oni bai o dan amgylchiadau penodol, bydd rhai eithriadau yn cael eu nodi sy’n debyg i’r rhai sy’n bodoli ar hyn o bryd. Bydd canllawiau yn cael eu darparu o ran yr hyn y mae aros yn lleol yn ei olygu o dan amgylchiadau gwahanol.


Bydd mannau prydferth a safleoedd twristaidd yn parhau ar gau.


Heddiw bydd Prif Weinidog Cymru yn rhoi arwydd y dylai busnesau manwerthu nad ydynt yn hanfodol sy’n gallu cydymffurfio â’r ddyletswydd i gadw pellter corfforol, ddechrau paratoi i ailagor yn ystod y tair wythnos nesaf. Bydd penderfyniad a fydd busnesau manwerthu nad ydynt yn hanfodol yn ailagor yn cael ei wneud yn ystod yr adolygiad nesaf ar 18 Mehefin a bydd yn dibynnu ar y dystiolaeth wyddonol a meddygol.


Yn ystod yr adolygiad nesaf, bydd Llywodraeth Cymru yn edrych ar yr opsiynau ar gyfer:


* Ailagor safleoedd manwerthu nad ydynt yn hanfodol
* Cynyddu’r capasiti ar gyfer gofal plant a thrafnidiaeth gyhoeddus i gefnogi mwy o unigolion i ddychwelyd i’r gwaith
* Hwyluso symud tŷ er mwyn hybu’r farchnad dai
* Ailagor safleoedd awyr agored, gan gynnwys marchnadoedd awyr agored, cyrtiau chwaraeon, ystafelloedd arddangos yn yr awyr agored ac amgueddfeydd awyr agored
* Ailagor cyfleusterau i athletwyr elît nad ydynt yn broffesiynol allu hyfforddi’n ddiogel.


Ychwanegodd Prif Weinidog Cymru:



> “Rwy’n rhoi’r arwydd i fusnesau ledled Cymru y gallant ddechrau’r paratoadau i fod yn barod i ailafael mewn gweithgarwch yn y meysydd hyn pe bai’r dystiolaeth yn cefnogi ailagor.
> 
> 
> “Bydd hyn yn caniatáu inni ailddechrau gweithgarwch cyn gynted â phosibl os yw’r amodau yn caniatáu hynny. Byddwn yn parhau i gydweithio’n agos â’r sector preifat, yr undebau llafur, busnesau, y trydydd sector ac eraill i gyflawni hyn.”







Translation:


 
From Monday, 2 households in the same local area will be able to meet outdoors. In doing this, however, people must follow social distancing and strict hand hygiene practices to control the spread of the virus.


'Local' means not generally travelling more than 5 miles from home to reduce the risk of coronavirus spreading from one area to another.


The changes mean people can meet another household outdoors in their local area but all the other rules to protect people from coronavirus will stay in place for the time being.


Meeting outdoors is key as the science tells us the virus survives only for minutes outside but for hours on indoor surfaces.


The changes follow the third statutory review of the regulations by Welsh Ministers. The review is based on the latest scientific evidence from SAGE and the advice of the Chief Medical Officer for Wales.


Wales has passed the first peak of infection and rates are falling but the R rate remains at 0\.8\. Both SAGE and the World Health Organisation has advised changes should only be made one step at a time.


First Minister Mark Drakeford said:



> “We recognise what people have given up to help Wales slow the spread of coronavirus. I want to thank everyone for everything they have done – by sticking to the rules, we are all helping to protect each other and help our NHS respond to the pandemic.
> 
> 
> “We know people are missing seeing their family and friends – the latest evidence, which underpins this review, means we can make some changes, to enable people to meet again, if it is done outdoors and locally, and people continue to follow the social distancing guidance.
> 
> 
> “We are learning more about this virus every day and we know the risk of transmission is lower outdoors than indoors. That’s why, if we all remain 2 metres apart, 2 households will be able to meet outdoors, including in private gardens.
> 
> 
> “However, a lower risk doesn’t mean no risk. Even in these circumstances it is vital we all maintain social distancing so we can continue to tackle the spread of this virus.
> 
> 
> “Now and in the days and months ahead we all have a personal responsibility to make sure our actions don’t contribute to the spread of coronavirus. Please help keep Wales safe by staying local.”


The changes to the regulations will come into force on Monday and include:


* Allowing members of 2 separate households in the same local area to meet outdoors at any one time as long as they maintain social distancing. There is a low risk of infection if the 2 metre physical distancing rule is maintained while outdoors. This does not need to be the same people from the same household every time. ‘Local’ means not travelling more than 5 miles from home
* The 2 households can meet in private outdoor spaces, such as gardens, but this comes with a higher risk of infection as people may have to pass through someone’s private home to reach a garden. The Welsh Government will provide guidance about the precautions which can be taken to minimise these risks
* Allowing weddings and civil partnerships to take place if the bride or groom is terminally ill.


The need to stay local and not mix with others other than in certain circumstances will be subject to exceptions similar to those that currently apply. Guidance will be provided about what staying local means in different circumstances.


Beauty and tourist spots will remain closed.


The First Minister will today signal that non\-essential retail businesses, which can comply with the physical distancing duty, should start to prepare to reopen over the next 3 weeks. A decision about whether non\-essential retail will reopen will be taken at the next review on 18 June and will depend on the scientific and medical evidence.


At the next review, the Welsh Government will examine options for:


* Re\-opening non\-essential retail
* Increasing capacity for childcare and public transport to support a wider return to work
* Facilitating moving house to boost the housing market
* Re\-opening outdoors sites, including outdoor markets, sports courts, outdoor showrooms, and outdoor museums
* Re\-opening facilities for non\-professional elite athletes to train safely.


The First Minister added:



> “I am signalling to businesses across Wales that they may begin preparations to be ready to resume activity in these areas should the evidence support reopening.
> 
> 
> “This will allow us to restart activity as soon as possible if the conditions allow. We will continue to work closely with the public sector, trade unions, businesses, the third sector and others to achieve this.”